Gupta: “SA moet dankbaar wees”Atul Gupta Die sakeman Atul Gupta het Vrydag gesê Suid-Afrikaners moet dankbaar wees vir die belegging wat die Gupta-familie in die land gemaak het deur die veelbesproke huwelik hier te hou. Die Gupta-familie is tans by Sun City in Noordwes om die troue van Vega Gupta (23) en die Indiese-gebore Aakash Jahajgarhia te vier. Gupta het aan die SAUK gesê Suid-Afrikaners moet die familie eerder bedank as kritiseer omdat hulle invloedryke gaste aan die land blootstel deur die troue hier te hou in plaas van ŉ plek soos Mauritius. “Daar is so baie wat ŉ mens hier kan sien, honderde mense kry werk en ons toerisme kry ŉ hupstoot,” het hy aan die SAUK gesê. Gupta is die voorsitter van die familie-besigheid, TNA Media, wat The New Age-koerant uitbring. Die Gupta-familie besit ook ŉ groot deel van Sahara Computers. Gupta sê hy verstaan nie waaroor die bohaai gaan dat hulle vliegtuig Dinsdag by Waterkloof-lugmagbasis geland het nie. “Ek verstaan nie wat hulle soek nie, die vliegtuig het toestemming gehad. Geen vliegtuig in die wêreld kan êrens land sonder toestemming nie,” het hy gesê Verskeie staatsdepartemente weier om verantwoording te neem dat hulle toestemming verleen het vir die vliegtuig om daar te land. ŉ Volledige ondersoek is van stapel gestuur. Lees ook: Guptas wil glo net wit werkers hê Gupta-vliegtuig geskuif Nuuskommentaar: Hulle lieg so lekker want hulle vlieg so lekker Hoë geskors oor Gupta-fiasko Doeanebeamptes glo nie by Gupta-landing Foto’s: DA wil Gupta-vervoerreëlings ondersoek Gupta-troue: SANW glo onbewus van Waterkloof LMB-toestemming Gupta-gaste mag by Waterkloof LMB land Guptas reël “bruilof van die eeu”